Licenciat-WEB	S'entornèc entà Napoles e Roma, e d'aquiu venguec en Nòsta Senhora de Loreto, qu'en sòn sant temple non vedec parets ne muralhes, pr'amor que totes èren caperades de cajades, de susaris, de cadies, de grilhets, d'esposes, de cabeladures, de miei busti de cera e de pintures e retaules, que balhauen fe des immenses mercés que molti auien recebut dera man de Diu, pera intercession dera sua divina Mair, qu'era sua sacrosanta imatge volec agranir e autorizar damb un pilèr de miracles, en recompensa dera devocion que li tien aqueri que damb uns taus baldaquins mantien ornadi es murs dera sua casa.